Lang pad voor vir Obama in Washington | Nuus24
Lang pad voor vir Obama in Washington
Gelukwense stroom van oral in vir Obama
Obama-oorwinning gee goudprys hupstoot
Triomfantlike Obama sê dankie
Washington – Pres. Barack Obama het Woensdag, enkele oomblikke na sy herverkiesing as die president van die VSA, beloof om na sy teenstanders uit te reik om van die grootste probleme wat hom in sy eerste termyn teruggehou het, op te los.Die 52-jarige Obama het sy Republikeinse teenstander, Mitt Romney, 65, uitgestof in die Amerikaanse presidentsverkiesing ná 'n lang, duur verkiesingsveldtog.Obama het in sy oorwinningstoespraak voor duisende aanhangers in Chicago beloof om so vinnig as moontlik aksie te neem."Julle het vir aksie gestem, nie die gewone politiek nie," het Obama gesê, en beloof om saam met die leiers van albei partye te werk om probleme soos fiskale tekorte, die hervorming van die belastingstelsel en immigrasiewetgewing te takel.Hy het ook beloof om die VSA se afhanklikheid van buitelandse olie te verminder.Obama het gesê hy hoop om in die nabye toekoms met Romney te vergader om maniere te vind om dié probleme die hoof te bied.Die versoenende trant van Obama se toespraak beteken egter nie alle probleme in Washington is uitgestryk nie.Veral die Republikeinse meerderheid in die huis van verteenwoordigers, met 435 setels, beteken dat die kongres nog voor groot verdeeldheid te staan sal kom."Dit beteken dieselfde dinamiek. Dit beteken dieselfde mense wat die afgelope drie jaar nie tot 'n vergelyk kon kom nie," het Ethan Siegel, 'n politieke ontleder, gesê.– Volg Nuus24 op Twitter.
Lees meer oor: barack obama | amerikaanse verkiesing VOLGENDE OP NUUS24X